[pic] | AZ EURÓPAI KÖZÖSSÉGEK BIZOTTSÁGA |

Brüsszel, 19.5.2005

SEC(2005) 646 végleges

Tervezet

AZ EGT-VEGYESBIZOTTSÁG HATÁROZATA

az EGT-megállapodás XI. mellékletének (Távközlési szolgáltatások) módosításáról

- Tervezet: a Bizottság közös álláspontja - (előterjesztő: a Bizottság)

INDOKLÁS

1. A jogbiztonság és a jogi szabályozás egységességének kellő mértékű biztosítása érdekében az EGT-Vegyesbizottságnak a releváns közösségi jogszabályokat azok elfogadását követően a lehető leghamarabb be kell építenie az EGT-megállapodásba.

2. Az EGT-Vegyesbizottságnak ezen okból módosítania kell az EGT-megállapodás XI. mellékletét (Távközlési szolgáltatások) a mellékelt határozattervezet elfogadásával, amely a következőkre vonatkozik:

- 32004 R 0460 : Az Európai Parlamenti és a Tanács 2004. március 10-i 460/2004/EK rendelete az Európai Hálózat-és Információbiztonsági Ügynökség létrehozásáról (HL L 77., 2004. március 13., 1. o.).

3. Az EGT-Vegyesbizottság határozattervezete meghatározza az Európai Gazdasági Térség EFTA-államai részvételének keretét az Európai Hálózat-és Információbiztonsági Ügynökségben, különösen az EGT EFTA-államainak pénzügyi hozzájárulására vonatkozó rendelkezéseket, valamint a rendelet által létrehozott igazgatóságban történő részvételük módját, azaz a szavazati jogon kívüli teljes részvételt.

4. Az Európai Gazdasági Térségről szóló megállapodás végrehajtására vonatkozó rendelkezésekről szóló 2894/94/EK tanácsi rendelet 1. cikke (3) bekezdésének a) pontja előirányozza, hogy a Tanács határozza meg a Közösség álláspontját azokat a határozatokat illetően, amelyek lényeges változtatásokkal bővítik ki a közösségi jogalkotást.

5. Az EGT-Vegyesbizottság határozattervezete jóváhagyás céljával benyújtásra kerül a Tanácshoz, melyet követően a Bizottság a leghamarabb adandó alkalommal előterjeszti a Közösség álláspontját az EGT-Vegyesbizottságban.

Tervezet

AZ EGT-VEGYESBIZOTTSÁG HATÁROZATA

az EGT-megállapodás XI. mellékletének (Távközlési szolgáltatások) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás), és különösen annak 98. cikkére,

mivel:

(1) A megállapodás XI. melléklete a (…)-i (…) EGK-vegyesbizottsági határozattal[1] módosult.

(2) Az Európai Hálózat- és Információbiztonsági Ügynökség létrehozásáról szóló 2004. március 10-i 460/2004/EK európai parlamenti és tanácsi rendelet[2] célja a Közösség, a tagállamok és következésképpen az üzleti közösség azon képességének fokozása, hogy megelőzze a hálózati és információbiztonsági problémákat, foglalkozzon velük és reagáljon rájuk.

(3) Az Európai Hálózat- és Információbiztonsági Ügynökség tevékenysége hatással lehet az Európai Gazdasági Térségen belüli hálózati és információbiztonsági problémákra.

(4) A 460/2004/EK rendeletet ezért a megállapodás szövegébe kell illeszteni, hogy lehetővé váljon az EFTA-államok teljes részvétele az Európai Hálózat- és Információbiztonsági Ügynökségben,

A KÖVETKEZOKÉPPEN HATÁROZOTT:

1. cikk

A megállapodás XI. melléklete az ezen határozat mellékletében meghatározottak szerint módosul.

2. cikk

Az 460/2004/EK rendelet izlandi és norvég nyelvű szövege, amelyet az Európai Unió Hivatalos Lapjának EGT-kiegészítésében kell kihirdetni, hiteles.

3. cikk

Ez a határozat […]-én/-án lép hatályba, amennyiben a megállapodás 103. cikkének (1) bekezdése szerinti összes értesítést eljuttatták az EGT-Vegyesbizottsághoz*.

4. cikk

Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell kihirdetni.

Kelt Brüsszelben, -án/-én

az EGT-Vegyesbizottság részéről

az elnök

az EGT-Vegyesbizottság

titkárai

MELLÉKLET

az EGT-Vegyesbizottság […] határozatához

A megállapodás XI. mellékletének 5cn. pontja után (2003/548/EK bizottsági határozat) a következő pont kerül:

„5co. 32004 R 0460 : Az Európai Parlamenti és a Tanács 2004. március 10-i 460/2004/EK rendelete az Európai Hálózat-és Információbiztonsági Ügynökség létrehozásáról (HL L 77., 2004.3.13., 1. o.).

A rendelet szövegét e megállapodás alkalmazásában a következő kiigazításoknak megfelelően kell értelmezni:

(a) Amennyiben a következők erről másként nem rendelkeznek, illetve a megállapodás 1. jegyzőkönyvének rendelkezései ellenére a „tagállam(ok)” kifejezés, illetve a rendeletben található más, a tagállamok közintézményeire vonatkozó kifejezések mindegyike rendeletbeli jelentésén túl az EFTA-államokra és azok közintézményeire is vonatkozik. Az 1. jegyzőkönyv 11. bekezdését kell alkalmazni.

(b) Az EFTA-államok vonatkozásában az ügynökség - ahol és ahogy szükséges - segíti az EFTA Felügyeleti Hatóság, illetve az Állandó Bizottság munkáját.

(c) A 6. cikk a következő bekezdéssel egészül ki:

«11. Az EFTA-államok az igazgatótanács munkájában korlátozások nélkül részt vesznek, s munkájuk során az Európai Unió tagállamaival azonos jogokkal és kötelezettségekkel rendelkeznek, kivéve a szavazati jogot.«

(d) A 14. cikk az alábbiakkal egészül ki:

«4. Az Európai Parlament, a Tanács és a Bizottság dokumentumaihoz való nyilvános hozzáférésről szóló 2001. május 30-i 1049/2001/EK európai parlamenti és tanácsi rendeletet e rendelet alkalmazásában az ügynökség EFTA-államokat érintő dokumentumai esetében is alkalmazni kell.«

(e) A 15. cikk a következő bekezdéssel egészül ki:

«12. Az EFTA-államok részt vállalnak az (1) bekezdésben említett, a Közösség által biztosított pénzügyi hozzájárulásból. E célból a 82. cikk (1) bekezdésének a) pontjában és a megállapodás 32. jegyzőkönyvében meghatározott eljárást a szükséges változtatásokkal kell alkalmazni.«

(f) A 19. cikk a következő bekezdéssel egészül ki:

«3. Az Európai Közösségek egyéb alkalmazottaira vonatkozó alkalmazási feltételekről szóló rendelet 12. cikke (2) bekezdésének a) pontjától eltérve az EFTA-államok teljes jogú állampolgárait az ügynökség ügyvezető igazgatója szerződéssel foglalkoztathatja.«

(g) A 20. cikk a következő bekezdéssel egészül ki:

«2. Az EFTA-államok az ügynökség és annak alkalmazottai tekintetében az Európai Közösségek kiváltságairól és mentességeiről szóló jegyzőkönyvet és a jegyzőkönyv értelmében elfogadott vonatkozó szabályokat alkalmazzák.«”

[1] HL C ., ., l.

[2] HL L 77., 2004.3.13., 1. o.

* [Alkotmányos követelmények nincsenek jelezve.] [Alkotmányos követelmények jelezve.]